Այժմ անդրադառնանք բանկի կողմից վերջերս գործարկված խնայողական պրոդուկտներին։ Առաջինը խնայողական հաշիվներն են։ Ուսումնասիրելով հաճախորդների պահանջմունքները՝ մենք տեսանք, որ Բանկի հաճախորդների մի ստվար զանգված կարիք ունի այնպիսի խնայողական գործիքի, որը հնարավորություն կտա կուտակել դրամական միջոցներ, որոնց վրա կհաշվարկվի տոկոսագումար, եւ միեւնույն ժամանակ այդ գումարներն օգտագործելիս նրանք չեն կորցնի կուտակված տոկոսները։Մեր կողմից գործարկված պրոդուկտը տալիս է այս բոլոր հարցերի պատասխանները։ Այսինքն, հաճախորդները լիովին անվճար բացում են խնայողական հաշիվ, որի վրա կարող են փոխանցել գումարներ, որոնց նկատմամբ յուրաքանչյուր օր կհաշվարկվի տոկոսագումար։ Այդ գումարները ցանկացած պահին խնայողական հաշվից հանելու եւ օգտագործելու դեպքում կուտակված տոկոսագումարը կպահպանվի։ Խնայողական հաշիվների վրա առկա միջոցների նկատմամբ Բանկը կհաշվարկի ՀՀ դրամով մնացորդների դեպքում տարեկան 5%, ԱՄՆ դոլարի դեպքում՝ 1.5%, իսկ եվրոյի դեպքում 0,25% տոկոսագումար: